
Tisztelt Képviselő-testület!
A Magyarország helyi önkormányzatairól szóló 2011. évi CLXXXIX. Törvény (továbbiakban: Mötv.) 119.§ (3) bekezdése alapján a helyi önkormányzat rendelkezésére álló források szabályszerű, gazdaságos, hatékony és eredményes felhasználásának biztosítása érdekében a jegyző köteles - a jogszabályok alapján meghatározott - belső kontrollrendszert működtetni. 

A jogszabály szerint a jegyző köteles gondoskodni - a belső kontrollrendszeren belül - a belső ellenőrzés működtetéséről az államháztartásért felelős miniszter által közzétett módszertani útmutatók és a nemzetközi belső ellenőrzési standardok figyelembevételével.

A költségvetési szervek belső kontrollrendszeréről és belső ellenőrzéséről szóló

370/2011. (XII. 31.) Korm. rendelet (továbbiakban: Bkr.) 30. § (1) bekezdése szerint a belső ellenőrzési vezető stratégiai ellenőrzési tervet készít, amely – összhangban a szervezet hosszú távú céljaival – meghatározza a belső ellenőrzésre vonatkozó stratégiai fejlesztéseket a következő évekre. 

A hivatkozott jogszabályhely tételesen előírja az ellenőrzési terv tartalmi követelményeit.

A stratégiai terv nem konkrét ellenőrzési feladatokat, hanem a belső ellenőrzés átfogó céljaira, a folyamatok kockázataira és a belső ellenőrzés fejlesztésének irányára, prioritásaira vonatkozó összegzést tartalmaz, az 1. sz. melléklet szerint. 

Alsónyék Község Önkormányzatára és az általa irányított költségvetési szervekre vonatkozó stratégiai terv képviselő-testület általi jóváhagyása szükséges a Bkr. 22. §-ban foglalt rendelkezés szerint.

A helyi önkormányzatra vonatkozó éves ellenőrzési tervet a képviselő-testület az előző év december 31-éig hagyja jóvá.

A költségvetési szervek belső kontrollrendszeréről és belső ellenőrzéséről szóló 370/2011. (XII. 31.) Korm. rendelet (továbbiakban: Bkr.) 15. § (9) bekezdése lehetőséget ad arra, hogy Alsónyék Község Önkormányzata belső ellenőrzésével kapcsolatos feladatok ellátására külső szolgáltatót vonjunk be. Ezzel a lehetőséggel élve 2025. évre vonatkozóan javasoljuk a belső ellenőrzésre Dr. Kádár Andrásné egyéni vállalkozóval szerződést kötni.
A fentiek figyelembevételével elkészített stratégiai ellenőrzési tervet az 1. számú melléklet, a 2025. évi éves tervet a 2. számú melléklet szerint terjesztem a Tisztelt Képviselő-testület elé.

1. H a t á r o z a t i   j a v a s l a t  :

Alsónyék Község Önkormányzat 2025-2029 évi stratégiai ellenőrzési tervének, valamint a 2025. évi belső ellenőrzési tervének jóváhagyására
Alsónyék Község Önkormányzatának Képviselő-testülete;

a.) Alsónyék Község Önkormányzatának 2025-2029. évi stratégiai ellenőrzési tervét a határozat 1. számú melléklete szerint tartalommal elfogadja;
b.) a Magyarország helyi önkormányzatairól szóló 2011. évi CLXXXIX. törvény 119. § (5) bekezdésében kapott hatáskörében eljárva Alsónyék Község Önkormányzatának 2025. évi belső ellenőrzési tervét - a határozat 2. számú melléklete szerinti tartalommal és ütemezéssel - jóváhagyja.
Határidő: 2024. december 31.

Felelős: Dr. Firle-Paksi Anna aljegyző


   (a határozat megküldéséért) 
Határozatról értesül: Dr. Kádár Andrásné e.v.
                                  Bátaszéki KÖH pénzügyi iroda

                                  irattár
2. H a t á r o z a t i  j a v a s l a t :

Belső ellenőrzési feladatok ellátására vonatkozó megbízási szerződés jóváhagyására
Alsónyék Község Önkormányzatának Képviselő-testülete

a) a 2025. évi belső ellenőrzési feladatokat – megbízási szerződés keretében- Dr. Kádár Andrásné egyéni vállalkozóval kívánja elláttatni, ezért az önkormányzat 2025. évi költségvetésében biztosítja az ehhez szükséges bruttó 260 000 Ft összeget;

b) felhatalmazza a község polgármestert a megbízási szerződés aláírására
Határidő: 2024. december 15.
Felelős: Dr. Firle-Paksi Anna aljegyző


    (a határozat megküldéséért) 

    Molnár István János polgármester

    (a szerződés aláírásáért)

Határozatról értesül: Dr. Kádár Andrásné e.v.
                                  Bátaszéki KÖH pénzügyi iroda

                                  irattár


